Publication: Magyar Közlöny
Issue: MK-2003-148 (Year: 2003, Number: 148)
Era: 1990-2004
Section: A 13/2001. (V. 14.) AB határozat rögzítette, hogy a
Paragraph Index: 1037

3. Az Alkotmány 40/A. § (2) bekezdése a rendõrség alapvetõ feladataként határozza meg a közbiztonság és a belsõ rend védelmét. A feladat ellátása, vagyis a belsõ rend és a közbiztonság rendészeti eszközökkel történõ védelme a jogsértõ magatartást tanúsítók jogainak korlátozásával jár. Az Alkotmány 55. § (1) bekezdése teszi lehetõvé, hogy a törvényben meghatározott okokból és a törvényben meghatározott eljárás alapján valakit személyes szabadságától megfosszanak. Az Alkotmány 8. § (2) bekezdése szerint az alapvetõ jogokra és kötelességekre vonatkozó szabályokat törvény állapítja meg. A jogalkotásról szóló 1987. évi XI. törvény 5. §-a tételesen is elõírja, hogy a személyi szabadságjogokat és korlátozásukat törvényben kell szabályozni. Az Rtv. 17. § (1) bekezdése jogosítja fel a rendõrséget arra, hogy a személyes szabadsághoz fûzõdõ jogokat a törvényben foglaltak szerint korlátozza. Az Rtv. 18. §-a bontja ki azt, hogy a fogvatartás során milyen feltételekkel lehet a személyes szabadságot korlátozni. Ennek megfelelõen a fogvatartott részére biztosítani kell azt a lehetõséget, hogy egy hozzátartozóját vagy más személyt értesítsen. Az értesítési kötelezettség a rendõrséget terheli, ha a fogvatartott nincs abban a helyzetben, hogy e jogával élhessen. A rend- õrségnek gondoskodnia kell a fogvatartott elhelyezésérõl, illetve az egészségkárosodás megelõzéséhez szükséges ellátásáról. A fogvatartott jogait csak annyiban lehet korlátozni, amennyiben az a szökés vagy elrejtõzés, a bizonyítási eszközök megváltoztatásának vagy megsemmisítésének megakadályozását, újabb bûncselekmény elkövetésének megelõzését, illetõleg az õrzés biztonságát, a fogda rendjének megtartását célozza.

Source: https://magyarkozlony.hu/hivatalos-lapok/dc8d3efa480ab3ccfe4ef23f61cbc6107e237936/dokumentumok/5339baf3734a6740ae3d8e2b1809bbb53e84ccef/letoltes